ด้วยความเบื่อหน่ายสยามอย่างแรงกล้าเลยทำให้ต้องถ่อสังขารไปเซ็นทรัลลาดพร้าวในวันธรรมดาแบบนี้ค่ะ (ทานเมื่อวันอังคารที่ 9 ธ.ค. 2557) 

   เมื่อมาถึงเวลาห้างเปิดได้สักพัก ท้องเจ้ากรรมก็ร้องเป็นสัญญาณเบาๆว่าควรจะหาอะไรทานได้แล้ว ส่วนตัวไม่ค่อยได้มาที่นี่เลยเดินดุ่มๆไปทั่วจนมาเจอกับร้าน Danish Bar ที่กำลังอยากทานอยู่พอดี

  ร้าน Danish ตั้งอยู่โซนเดียวกันกับ Mrs.Fields , Secret Garden และ Kyo Roll En โดยตัวร้านตกแต่งในโทนสีแดงที่ให้ความรู้สึกร่าเริงต้อนรับเทศกาลมากกว่าที่จะเป็นความรู้สึกแบบพุ่งพล่านดุดัน

  ร้านเพิ่งจะตั้งเสร็จ กลิ่นขนมปังหอมกรุ่นได้ที่ทีเดียวเชียว นอกจากจะมีขนมปังเดนิชที่เป็น Signature ของที่นี่แล้วก็ยังมีไอศกรีมและขนมปังชนิดอื่นขายอีกด้วยค่ะ

   วันนี้ร่างกายต้องการความหวานเลยสั่งพาร์เฟ่ต์เดนิชไป สนนราคา 79฿ เป็นไอศกรีมแบบซอฟท์ครีมรสวานิลลาที่มีขนมปังเดนิชสอดไส้อยู่ 1 ชิ้นตรงกลาง โรยหน้าด้วยเศษขนมปังเดนิชช่วยแต่งรสไอศกรีมไม่ให้เลี่ยนเกินไป

   รสชาติของขนมปังเดนิชนั้นแอบแข็งและเหนียวต่อช้อนไอศกรีมที่ดูบอบบาง แต่พอเคี้ยวกับตัวครีมแล้วเข้ากันได้ดีมากจนแทบอยากจะเบิ้ลแต่ก็สงสารตัวเองที่ต้องเข้าฟิตเนสอีกเกือบชั่วโมงเลยหนุดไว้ที่ถ้วยเดียวก่อนค่ะ

   เนื่องด้วยเป็นเทศกาลคริสต์มาส ทางร้านจึงตกแต่งให้เข้ากับเทศกาลโดยที่ตัวพนักงานขายเองก็สวมหมวกซานต้าเสริมบรรยากาศเข้าไปด้วย

   การบริการถือว่าดีค่ะ ประทับใจ พนักงานดูกระตือรือร้นแลัให้ข้อมูลที่ดี ร้านมีที่นั่งเยอะดูน่าจะเพียงพอกับจำนวนลูกค้าที่มาทาน แต่ไม่ขอฟันธงนะคะเพราะตอนไปมีแค่เราทานคนเดียวค่ะ